KOMISSION ASETUS (ETY) N:o 1651/89, annettu 12 päivänä kesäkuuta 1989, maito- ja maitotuotealan tuonti- ja vientitodistusten järjestelmän ja tukien ennakkovahvistusjärjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 2729/81 muuttamisesta



Virallinen lehti nro L 162 , 13/06/1989 s. 0039 - 0040

Suomenk. erityispainos Alue 3 Nide 29 s. 0156

Ruotsink. erityispainos Alue 3 Nide 29 s. 0156



KOMISSION ASETUS (ETY) N:o 1651/89, annettu 12 päivänä kesäkuuta 1989, maito- ja maitotuotealan tuonti- ja vientitodistusten järjestelmän ja tukien ennakkovahvistusjärjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 2729/81 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 763/89(2), ja erityisesti sen 13 artiklan 3 kohdan ja 17 artiklan 4 kohdan, sekä katsoo, että komission asetuksen (ETY) N:o 2729/81(3), sellaisena kuin se on viimeksi muutettuna asetuksella (ETY) N:o 222/88(4), 1 artiklassa määritetään tuonti- ja vientitodistusten vakuusmäärät; nämä määrät ovat osoittautuneet riittämättömiksi estämään todistusten hakemisen keinottelutarkoituksessa; tämän vuoksi niitä olisi korotettava, jotta rajoitettaisiin lupien hakemista tapauksissa, joissa osto- tai myyntisopimusta ei ole, asetuksen (ETY) N:o 2729/81 15 artiklan 1 kohdassa ja liitteessä III säädetään lisäksi tarjouskilpailun perusteella ennalta vahvistetun tuen sisältävien vientitodistusten enimmäisvoimassaoloajoista, jotka ovat suhteellisen pitkiä viennin edistämiseksi; markkinatilanne ja maitotuotteiden, erityisesti voin ja rasvattoman maitojauheen, saatavuus ovat muuttuneet lisämaksujärjestelmän käyttöönoton jälkeen; on ilmeisesti tarpeen lyhentää näitä tuotteita koskevien todistusten enimmäisvoimassaoloaikaa, jotta voitaisiin seurata viennin kehitystä lyhyemmillä ajanjaksoilla, asetuksen (ETY) N:o 2729/81 15 artiklan 2 kohdassa säädetty 90 päivän määräaika, joka poikkeaa maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annetun komission asetuksen (ETY) N:o 3719/88(5) 44 artiklasta, on osoittautunut erityisen pitkäksi, kun otetaan huomioon maidon ja maitotuotteiden nykyinen markkinatilanne; tämän vuoksi kyseinen määräaika olisi lyhennettävä 60 päivään, ja maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2729/81 seuraavasti: 1) Korvataan 1 artikla seuraavasti: "1 artikla 1 Tuonti- ja vientitodistuksia koskeva vakuuden määrä on 100 nettokilogrammalta tuotetta: - 2,50 ecua CN-koodeihin 0401 ja 0403 kuuluvilta tuotteilta, - 7,50 ecua CN-koodiin 0406 kuuluvilta tuotteilta, - 10,00 ecua CN-koodiin 0405 kuuluvilta tuotteilta, - 5,00 ecua muilta asetuksen (ETY) N:o 804/68 1 artiklassa tarkoitetuilta tuotteilta. 2 Vakuutta ei kuitenkaan tarvitse antaa, kun on kyse 6 artiklan 1 kohdassa tarkoitetusta vientitodistuksesta." 2) Korvataan 15 artiklan 2 kohdassa luku "90" luvulla "60". 3) Korvataan liitteessä III olevassa a) kohdassa sanat "kolmannentoista kuukauden" sanoilla "kahdeksannen kuukauden". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan todistuksiin, joita on haettu tämän asetuksen voimaantulon jälkeen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä kesäkuuta 1989. Komission puolesta Ray MAC SHARRY Komission jäsen (1) EYVL N:o L 148, 28.6.1968, s. 13 (2) EYVL N:o L 84, 29.3.1989, s. 1 (3) EYVL N:o L 272, 26.9.1981, s. 19 (4) EYVL N:o L 28, 1.2.1988, s. 1 (5) EYVL N:o L 331, 2.12.1988, s. 1